ધડાકો એટલો જોરદાર હતો કે બેઝમેન્ટની જમીન ફાટી ગઈ હતી એમ જણાવતાં સ્થાનિક રહેવાસી મિતેશ શાહે ‘મિડ-ડે’ને કહ્યું હતું કે ‘આગ લાગ્યા બાદ અન્ય કારને બચાવવા માટે સોસાયટીના મેમ્બરોએ ખૂબ હિંમત દેખાડી હતી. જે ભાગમાં આગ લાગી હતી એ સિવાયની જગ્યાઓએ પાર્ક થયેલી કારોને સૌએ ફાસ્ટ નિર્ણય લઈને બેઝમેન્ટમાંથી બહાર કાઢી લીધી હતી. આગના સમાચાર મળતાં સ્થાનિક નગરસેવકો બિન્દુ ત્રિવેદી, પરાગ શાહ અને સામાજિક કાર્યકર પીયૂષ દાસ ઘટનાસ્થળે પહોંચી ગયા હતા.’